Αζάς ο Διάκονος

Ο Άζας ή Αζάς ήταν Χριστιανός διάκονος και μάρτυρας του 4ου αιώνα από την Περσία. Καταγόταν από το χωριό Βιθυκορά ή Βηθνηρή.

Διωγμοί των Χριστιανών έλαβαν χώρα στην Περσική Αυτοκρατορία κατά τη βασιλεία του Σαπώρου Β΄ του Μέγα (γνωστού και ως Σαβωρίου, θάν. 379). Σε έναν από αυτούς, το έτος 332, ο Αζάς και ο πρεσβύτερος Ιάκωβος καταγγέλθηκαν ως Χριστιανοί και ανακρίθηκαν μπροστά στον αρχιμάγο Αχοσχαργάν (ή Αργωχαιγάρ). Επειδή παρέμειναν πιστοί στην ομολογία του Χριστού, και αρνήθηκαν να προσφέρουν θυσία στους θεούς των Περσών, θεούς του ήλιου και της φωτιάς, στην αρχή τους κτύπησαν σκληρά και κατόπιν τους άφησαν γυμνούς τη νύκτα, μέσα σε δριμύ ψύχος. Το πρωΐ τους ρώτησαν: «Απαρνείστε επιτέλους τον Ιησού»; «Να πεθάνουμε θέλουμε για Αυτόν», απάντησαν οι μάρτυρες. Τότε ο άρχοντας διέταξε και τους αποκεφάλισαν. Ανακηρυχθηκαν άγιοι από την Εκκλησία και  μνήμη τους εορτάζεται στις 10 Απριλίου.

Πηγές
 Το ομώνυμο λήμμα στη Νέα Ελληνική Εγκυκλοπαίδεια «Χάρη Πάτση», τόμος 2 (1968), σελίδα 284

Εξωτερικοί σύνδεσμοι 
 Οι Άγιοι Ιάκωβος και Αζάς στο saint.gr

Χριστιανοί μάρτυρες του 4ου αιώνα
Άγιοι της Ορθόδοξης Εκκλησίας